
I. časť  - Všeobecné ustanovenia
Školský poriadok je definovaný ako záväzný základný vnútroškolský dokument, ktorý v nadväznosti na všeobecne záväzné právne normy a pedagogicko-organizačné predpisy o organizácii vyučovania obsahuje pravidlá správania sa žiakov, ich práva a povinnosti, vyplývajúce z úloh školy, z organizácie výchovno-vzdelávacej činnosti, upravuje vzájomné medziľudské vzťahy v škole.
Legislatívne východiská

● Zákon č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov (§ 3, 55 – 57, 58, 144, 152, 153),
● Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
● Metodicko-organizačné pokyny pre školy a školské zariadenia na príslušný školský rok, 
● Vyhláška č. 320/2008 Z. z. o základnej škole,

● Vyhláška č. 231/2009 Z. z. o podrobnostiach a organizácii školského roka na základných školách,

● Dohovor o právach dieťaťa,

● Metodický pokyn č. 7/2006-R  k prevencii a riešeniu šikanovania žiakov v školách a školských zariadeniach,

● Metodický pokyn č. 7/2009-R na hodnotenie žiakov základnej školy, Metodický pokyn č. 1/2010-R a 3/2010-R na hodnotenie žiakov s ľahkým a stredným stupňom mentálneho postihnutia
●Organizačný poriadok školy,

● Pracovný poriadok.

Práva dieťaťa
Sú súčasťou Dohovoru o právach dieťaťa z 20. novembra 1989, s účinnosťou pre Českú a Slovenskú federatívnu republiku dňom 6. februára 1991: 

1. Právo na rovnosť bez rozdielu rasy, náboženstva, pôvodu a postavenia.

2. Právo na zdravý duševný a telesný vývin.

3. Právo na meno a štátnu príslušnosť.

4. Právo na výživu, bývanie a zdravotnícke služby.

5. Právo na zvláštnu opateru pri telesnom, duševnom alebo sociálnom postihnutí.

6. Právo na lásku, porozumenie a starostlivosť.
7. Právo na prednostnú ochranu a život.

8. Právo na bezplatné vzdelávanie, hru a zotavenie.

9. Právo na ochranu pred zanedbávaním, krutosťou a využívaním.

10. Právo na ochranu pred diskrimináciou a na výchovu v duchu znášanlivosti, mieru a bratstva.
Školský zákon deťom, žiakom, ich zástupcom, ako aj školám a školským zariadeniam v súvislosti s výchovou a vzdelávaním priznáva určité práva a ukladá určité povinnosti.
Práva a povinnosti žiakov

Dieťa alebo žiak má právo na: 

· rovnoprávny prístup k vzdelávaniu, 

· bezplatné vzdelanie v základných školách a v stredných školách, 

· bezplatné vzdelanie pre päťročné deti pred začiatkom plnenia povinnej školskej dochádzky v materských školách, 

· vzdelanie v štátnom jazyku a materinskom jazyku v ustanovenom rozsahu, 

· individuálny prístup rešpektujúci jeho schopnosti a možnosti, nadanie a zdravotný stav v ustanovenom rozsahu, 

· bezplatné zapožičiavanie učebníc a učebných textov na povinné vyučovacie predmety, 

· úctu k jeho vierovyznaniu, svetonázoru, národnostnej a etnickej príslušnosti, 

· poskytovanie poradenstva a služieb spojených s výchovou a vzdelávaním, 

· výchovu a vzdelávanie v bezpečnom a hygienicky vyhovujúcom prostredí, 

· organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny, 

· úctu k svojej osobe a na zabezpečenie ochrany proti fyzickému, psychickému a sexuálnemu násiliu, 

· na slobodnú voľbu voliteľných a nepovinných predmetov v súlade so svojimi možnosťami, záujmami a záľubami v rozsahu ustanovenom vzdelávacím programom, 

· na informácie týkajúce sa jeho osoby a jeho výchovno-vzdelávacích výsledkov, 

· na individuálne vzdelávanie za ustanovených podmienok

· náhradu škody, ktorá mu vznikla pri výchove a vzdelávaní alebo v priamej súvislosti s nimi. 

Dieťa alebo žiak so špeciálnymi výchovno-vzdelávacími potrebami má právo:

· na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú, 

· používať pri výchove a vzdelávaní špeciálne učebnice a špeciálne didaktické a kompenzačné pomôcky. 

Nevidiacim deťom a žiakom sa zabezpečuje právo na výchovu a vzdelávanie s použitím Braillovho písma. Deťom a žiakom s narušenou komunikačnou schopnosťou sa zabezpečuje právo na výchovu a vzdelávanie prostredníctvom náhradných spôsobov dorozumievania. 

Dieťa alebo žiak je povinný: 

· neobmedzovať svojím konaním práva ostatných osôb zúčastňujúcich sa výchovy a vzdelávania, 

· dodržiavať školský poriadok školy a ďalšie vnútorné predpisy školy alebo školského zariadenia, 

· chrániť pred poškodením majetok školy alebo školského zariadenia a majetok, ktorý škola alebo školské zariadenie využíva na výchovu a vzdelávanie, 

· chrániť pred poškodením učebnice, učebné texty a učebné pomôcky, ktoré im boli bezplatne zapožičané, 

· pravidelne sa zúčastňovať na výchove a vzdelávaní a riadne sa vzdelávať, ak nie je ustanovené inak, 

· konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní, 

· ctiť si ľudskú dôstojnosť svojich spolužiakov a zamestnancov školy alebo školského zariadenia, 

· rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi. 

Práva a povinnosti zákonných zástupcov

Zákonným zástupcom dieťaťa je jeho rodič alebo iná fyzická osoba, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu.
Zákonný zástupca má právo vybrať pre svoje dieťa školu alebo školské zariadenie, ktoré poskytuje výchovu a vzdelávanie podľa školského zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti. Toto právo na slobodnú voľbu školy alebo školského zariadenia možno uplatňovať v súlade s možnosťami výchovno-vzdelávacej sústavy.

Zákonný zástupca dieťaťa alebo žiaka má právo:

· žiadať, aby sa v rámci výchovy a vzdelávania v škole alebo v školskom zariadení poskytovali deťom a žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania, 

· oboznámiť sa s výchovno-vzdelávacím programom školy alebo školského zariadenia a školským poriadkom, 

· byť informovaný o výchovno-vzdelávacích výsledkoch svojho dieťaťa, 

· na poskytnutie poradenských služieb vo výchove a vzdelávaní svojho dieťaťa, 

· vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy/Rady školy, 

· byť prítomný na komisionálnom preskúšaní svojho dieťaťa po predchádzajúcom súhlase riaditeľa školy. 

Zákonný zástupca dieťaťa alebo žiaka je povinný:

· vytvoriť pre dieťa podmienky na prípravu na výchovu a vzdelávanie v škole a na plnenie školských povinností, 

· dodržiavať podmienky výchovno-vzdelávacieho procesu svojho dieťaťa určené školským poriadkom, 

· dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby, 

· informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania, 

· nahradiť škodu, ktorú žiak úmyselne zavinil. 

Zákonný zástupca dieťaťa je povinný prihlásiť dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania podľa školského zákona. Dôvody neprítomnosti dieťaťa na výchove a vzdelávaní doloží dokladmi v súlade so školským poriadkom.

Neprítomnosť dieťaťa alebo žiaka na výchove a vzdelávaní

Ak sa dieťa alebo žiak nemôže zúčastniť na výchove a vzdelávaní v škole, jeho zákonný zástupca je povinný oznámiť škole bez zbytočného odkladu príčinu jeho neprítomnosti. Za dôvod ospravedlniteľnej neprítomnosti dieťaťa alebo žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa alebo žiaka na súťažiach.

Neprítomnosť maloletého dieťaťa alebo žiaka, ktorá trvá najviac tri po sebe nasledujúce vyučovacie dni, ospravedlňuje jeho zákonný zástupca alebo zástupca zariadenia (v ktorom sa žiak nachádza na základe rozhodnutia súdu - pozn. zostavovateľa). Vo výnimočných a osobitne odôvodnených prípadoch škola môže vyžadovať lekárske potvrdenie o chorobe dieťaťa alebo žiaka alebo iný doklad potvrdzujúci odôvodnenosť jeho neprítomnosti.

Ak neprítomnosť dieťaťa alebo žiaka z dôvodu ochorenia trvá dlhšie ako tri po sebe nasledujúce vyučovacie dni, predloží dieťa, žiak, jeho zákonný zástupca alebo zástupca zariadenia potvrdenie od lekára.
Vyhláška č. 320/2008 o základnej škole stanovuje všeobecné pravidlá správania sa žiakov v ZŠ:
Pravidlá správania sa žiakov v základnej škole 

Žiak sa musí v škole správať slušne, dbať na pokyny pedagogických zamestnancov, podľa svojich schopností sa svedomite pripravovať na vyučovanie a dodržiavať školský poriadok. 

Žiak sa musí správať slušne aj mimo vyučovania, a to aj počas voľných dní a prázdnin tak, aby neporušoval zásady spolunažívania a spoločenské normy správania.

Žiak musí chodiť do školy pravidelne a včas podľa rozvrhu hodín a zúčastňovať sa na činnostiach, ktoré škola organizuje. Účasť na vyučovaní voliteľných predmetov a záujmovej činnosti je pre prihláseného žiaka povinná.

Žiak musí byť v škole vhodne, čisto a bez výstredností oblečený a upravený.

Žiak musí chrániť učebnice a školské potreby, udržiavať v poriadku a v čistote svoje miesto, triedu a ostatné školské priestory, chrániť majetok pred poškodením; nosiť do školy učebnice a školské potreby podľa rozvrhu hodín a pokynov pedagogických zamestnancov.

Pred skončením vyučovania žiak nesmie bez dovolenia vychádzať zo školskej budovy; zdržiavať sa v školských priestoroch v čase mimo vyučovania môže žiak len za podmienok určených školským poriadkom.

Žiak musí chrániť svoje zdravie a zdravie spolužiakov; žiak nevykonáva činnosti, ktoré sú zdraviu škodlivé, najmä fajčenie, pitie alkoholických nápojov, požívanie zdraviu škodlivých látok.

Počas vyučovania žiak nesmie používať mobilný telefón. Použiť ho môže iba v odôvodnených prípadoch so súhlasom vyučujúceho, triedneho učiteľa alebo riaditeľa, alebo jeho povereného zástupcu.

Žiak nesmie nosiť do školy predmety ohrozujúce vlastné zdravie a zdravie spolužiakov a pedagogických zamestnancov. 

II. časť – pravidlá pre ZŠI a ŠZŠI pre žiakov so zrakovým postihnutím
Organizácia vyučovania (časové rozdelenie dňa)
Vyučovacia jednotka trvá 45 minút. V prípade detí/žiakov s viacnásobným postihnutím možno poslednú hodinu skrátiť na 40 minút alebo podľa potreby vyučovať v blokoch.



        7,05 – 7,50
         nultá hodina




        7,45 

         príchod do školy
8,00 – 8,45

1. vyučovacia hodina
8,55 – 9,40

2. vyučovacia hodina

9,55 – 10,40

3. vyučovacia hodina

10,55 – 11,40

4. vyučovacia hodina

11,50 – 12,35

5. vyučovacia hodina

12,45 – 13,30

6. vyučovacia hodina

14,00 – 14,45

7. vyučovacia hodina

14,45 – 15,30

8. vyučovacia hodina
Dochádzka a príchod žiakov do školy
1. Žiaci prichádzajú na vyučovanie včas (aspoň 5 minút pred  začiatkom prvej vyučovacej hodiny sedia na svojom mieste v triede),  čisto a hygienicky upravení, primerane oblečení,  pripravení na vyučovanie  podľa  rozvrhu hodín a podľa pokynov vyučujúceho.                            

2. Žiaci, ubytovaní v školskom internáte,  prichádzajú do školy v sprievode  vychovávateľa spravidla 15 minút pred začiatkom  vyučovania a odchádzajú zo školy po skončení vyučovania  v sprievode učiteľa.
3. Dochádzajúci žiaci sa pred vstupom do školy preobujú v šatni a osobné veci si uzamknú do pridelenej skrinky.

4. Pred začiatkom vyučovacej hodiny si žiaci pripravia  učebnice a školské potreby pre príslušný predmet. Pred  vyučovacou hodinou Tv, Pv a Vv sa prezlečú do športového  úboru alebo pracovného oblečenia. 





                 

5. Z bezpečnostných dôvodov nie je dovolené zdržiavať sa v areáli školy bez pedagogického dozoru určeného riaditeľom školy.

Správanie sa žiakov na vyučovaní
1. V triedach a vo všetkých školských priestoroch sú  žiaci povinní udržiavať čistotu, poriadok, šetrne  zaobchádzať so školským majetkom.  Žiaci nemôžu bez dozoru učiteľa manipulovať s učebnými  pomôckami, za ktoré hmotne zodpovedá vyučujúci.     

2. V prípade, že žiaci úmyselne, alebo z hrubej nedbalosti  poškodia školský majetok, rodičia alebo zákonný zástupca sú povinní spôsobenú škodu nahradiť v zmysle ustanovení Občianskeho zákonníka.  
3. Každý žiak je povinný mať učebnice a zošity obalené. Pri strate alebo poškodení učebníc alebo učebných pomôcok musí vzniknutú škodu nahradiť. 


          

4. Na vyučovacích hodinách žiaci sedia (pracujú) na  miestach, ktoré im určí vyučujúci, opustiť ho môžu len so súhlasom učiteľa. 
5.. Počas vyučovania žiaci pracujú disciplinovane,  sústredene sledujú výklad učiteľa, podľa pokynov učiteľa  pracujú samostatne, nevyrušujú a nevhodným správaním  nerozptyľujú pozornosť spolužiakov, pri odpovediach spolužiakom nenašepkávajú.                                                                                      

6. Počas vyučovacích hodín sa žiaci hlásia o slovo  zdvihnutím ruky.                               
7. Žiaci sa pripravujú na vyučovanie doma alebo vo VMV. Ak  sa žiak nemohol pripraviť na vyučovanie z vážnych  dôvodov, ospravedlní sa vyučujúcemu na začiatku  vyučovacej hodiny. 
8. Žiak je povinný ihneď oznámiť príslušnému vyučujúcemu alebo dozorkonajúcemu učiteľovi každý úraz a  zdravotný problém, ako aj všetky závady a nedostatky, ktoré môžu ohroziť život alebo zdravie ostatných osôb alebo životné prostredie.
9. Manipulovať s oknami, vypínačmi a didaktickou technikou môžu žiaci len so súhlasom vyučujúceho alebo triedneho učiteľa.

10. Je zakázané vykláňať sa z okien, vyhadzovať von papiere, odpadky alebo iné predmety.
11. Žiak nenosí do školy predmety, ktoré na vyučovaní nepotrebuje, cenné veci a väčšie sumy peňazí.

12. Z dôvodu predchádzania nežiadúcich prejavov správania je zakázané používať počas  vyučovania mobilné telefóny. Žiaci si ich pred začiatkom vyučovania odložia  do pridelených uzamykateľných  skriniek v šatni.

13. Žiaci nesmú v priestoroch školy i mimo  nej fajčiť, požívať alkoholické nápoje a ďalšie návykové  látky, hrať hazardné alebo akékoľvek život a zdravie ohrozujúce hry.  
14. Je zakázané  nosiť, prechovávať a užívať nelegálne drogy alebo iné návykové látky. Porušenie zákazu bude považované za hrubé porušenie disciplíny a školského poriadku, ktoré sa bude riešiť výchovným opatrením v spolupráci s rodičmi alebo so zákonným zástupcom žiaka.

15. Ak sa žiak nemôže zúčastniť na vyučovaní pre vážnu príčinu, ktorá  je vopred známa, požiada rodič alebo zákonný zástupca  žiaka triedneho učiteľa/zástupcu riaditeľa o uvoľnenie.  Na uvoľnenie žiaka z jednej vyučovacej hodiny dáva  povolenie príslušný vyučujúci. Na uvoľnenie žiaka z jedného vyučujúceho dňa dáva  povolenie triedny učiteľ. Na uvoľnenie žiaka z viacerých vyučovacích dní dáva na  požiadanie zákonného zástupcu dieťaťa povolenie riaditeľ  školy.  
16. Ak sa žiak nemôže zúčastniť na vyučovaní  pre vopred nepredvídanú príčinu,  zákonný zástupca žiaka je povinný oznámiť triednemu učiteľovi/zástupcovi riaditeľa  príčinu a dĺžku neprítomnosti žiaka v škole. Neprítomnosť žiaka v škole musí byť ospravedlnená hodnoverným dokladom a v  prvý deň neprítomnosti aj telefonicky.  
17. V prípade neospravedlnených hodín  sú  žiakovi navrhnuté tieto výchovné opatrenia:
Do 12 hodín - pokarhanie riaditeľa školy

Do 30 hodín – znížená známka zo správania – 2

Nad 30 hodín – znížená známka zo správania – 3
Pri počte nad 15 neospravedlnených hodín v jednom mesiaci dá triedny učiteľ v spolupráci s vedením školy túto skutočnosť na vedomie príslušným štátnym a samosprávnym orgánom na prešetrenie.  

18. Žiaci nesmú počas vyučovania svojvoľne opustiť priestory  učební alebo školy. Na opustenie priestorov školy (z  mimoriadnych dôvodov) dáva žiakom povolenie triedny  učiteľ, zástupca riaditeľa školy, riaditeľ školy.

19. Na začiatku školského roka si žiaci zvolia triednu  samosprávu.  Žiaci II. stupňa ZŠ, ŠZŠ sa raz mesačne zúčastňujú na  triednickej hodine, ktorú organizuje triedny učiteľ a  skupinový (triedny) vychovávateľ.   

20. Žiaci oslovujú všetkých pracovníkov školy titulom pán -  pani (riaditeľ, zástupkyňa, učiteľ (-ka), vychovávateľ  -( ka), školník, vrátnička, upratovačka ....). V budove školy i mimo nej zdravia žiaci zamestnancov školy ako v bežnom spoločenskom styku ("Dobrý deň /ráno/ večer/, dovide-nia)". Žiaci pozdravia učiteľa na začiatku a na konci  vyučovacej hodiny tým, že sa postavia. Ak počas vyuč.  hodiny príde do triedy riaditeľ, zást. riad., iný učiteľ  - žiaci nevstávajú  (pretože pracujú). Žiaci nezdravia  v školskej jedálni (počas výdaja stravy) a vo WC.  
21. Žiaci sú k zamestnancom školy úctiví, zdvorilí a rešpektujú ich požiadavky. K spolužiakom sú priateľskí a pomáhajú im. 
22. Písomnosti a potvrdenia si žiaci vybavujú prostredníctvom  triednych učiteľov, v prípade neprítomnosti triedneho učiteľa prostredníctvom zástupcu riaditeľa. 
Správanie sa žiakov cez prestávky 
1. Počas malých a veľkých prestávok sa všetci žiaci riadia pokynmi učiteľa, ktorý vykonáva dozor v príslušnej triede, na chodbe alebo na školskom dvore. Do tried vchádzajú na pokyn vyučujúceho.   
2. Do zborovní, telocviční, dielní a odborných učební môžu žiaci vstupovať iba v sprievode vyučujúceho.
3. Je zakázané behať, kĺzať sa po chodbách a po zábradlí a neprimerane dlho sa zdržiavať v priestoroch WC.
4. Papiere a iné odpadky odhadzujú žiaci do odpadkových košov v triedach alebo vo WC.
Správanie sa žiakov počas vychádzok a výletov
1. Počas vychádzok mimo objektu školy sa žiaci správajú  disciplinovane. Po cestných komuni-káciách prechádzajú  organizovane v skupine, vždy na povel učiteľa s terčíkom.
2. Žiak sa v žiadnom prípade počas vychádzok a iných školských akcií nevzďaľuje od  ostatných spolužiakov a ihneď reaguje na pokyny učiteľa.

3. Pri cestovaní v MHD nastupujú všetci žiaci jednými  dverami. Počas celej cesty sa správajú slušne a ticho.






       

4. Pri vychádzkach žiaci nikdy  nevstupujú z chodníka  do cestnej komunikácie bez ústneho povelu pedagóga.
Odchod žiakov zo školy
1. Na pokyn učiteľa si žiaci dajú do poriadku svoje  pracovné miesta a okolie  a opustia triedu.
2. Za žiakov, ktorí navštevujú školský klub alebo školský internát, preberá plnú zodpovednosť vychovávateľ, ktorý ich preberá po poslednej vyučovacej hodine od príslušného vyučujúceho. 
Správanie sa žiakov mimo školy
1. Na školských výletoch a iných akciách mimo školy sa žiaci správajú spôsobom, ktorý robí dobré meno škole.

2. Žiaci sú povinní správať sa  aj v mimovyučovacom čase, počas voľných dní a školských prázdnin tak, aby si chránili svoje zdravie a zdravie iných osôb, dbali o dodržiavanie dopravných predpisov a bezpečné správanie na ulici, a to v zmysle  poučenia  triednym učiteľom pred každými prázdninami.  

3. Žiaci základnej školy sa vo večerných hodinách (po 21,00 hod)  zúčastňujú na verejných, kultúrnych, športových a spoločenských podujatiach, na ktorých sa podáva alkohol, iba v sprievode rodičov alebo inej dospelej osoby.

4. Žiaci sa správajú zdvorilo ku všetkým dospelým osobám tak v areáli školy ako aj mimo neho. 
Výchovné opatrenia

1. Pochvaly a iné ocenenia sa udeľujú žiakom za mimoriadny prejav aktivity a iniciatívy, za záslužný alebo statočný čin, za dlhodobú úspešnú prácu a korektné vzťahy medzi spolužiakmi, za reprezentáciu školy.

2. Výchovné opatrenia sa ukladajú za závažné alebo opakované porušenia školského poriadku, za narúšanie činnosti kolektívu a porušovanie mravných noriem v škole i mimo nej. Podľa závažnosti priestupku je možné udeliť:

a) napomenutie triednym učiteľom

b) pokarhanie triednym učiteľom

c) pokarhanie riaditeľom školy

d) zníženú známku zo správania.
Ak v uvedených prípadoch nie je možné správanie žiaka korigovať, riaditeľ školy po informo-vanom súhlase zákonného zástupcu prerokuje problém so psychológom, psychiatrom, neuroló-gom a rozhodne o ďalších opatreniach.  

3. Ak žiak svojím správaním ohrozuje bezpečnosť a zdravie ostatných spolužiakov a účastníkov výchovno-vzdelávacieho procesu alebo im znemožňuje vzdelávanie, riaditeľ školy môže použiť ochranné opatrenie, a to okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca a súčasne privolaním zákonného zástupcu, zdravotnej pomoci a príslušníkov polície.
Poznámky k právam a povinnostiam zákonných zástupcov

1. Rodičom a iným osobám nie je dovolené vstupovať počas vyučovania do priestorov školy a vyrušovať učiteľa na vyučovacej hodine.
2. Rodič alebo zákonný zástupca žiaka má právo zúčastňovať sa výchovy a vzdelávania len ako pozorovateľ, a to len vo výnimočných prípadoch na základe dohody s učiteľom daného predmetu/triednym vychovávateľom a po odsúhlasení dohody riaditeľom školy (prítomnosť rodiča u väčšiny postihnutých žiakov ovplyvňuje ich správanie a reagovanie).

3. Styk zákonného zástupcu žiaka s učiteľmi a s riaditeľstvom školy je možný po skončení vyučovania, vo výnimočných vopred dohodnutých prípadoch cez prestávky alebo na pozvanie učiteľa v určený čas.

4. Škola priebežne informuje rodičov a zákonných zástupcov o správaní a prospechu žiakov, a to prostredníctvom žiackej knižky a konzultačných stretnutí.

5. Učiteľ oznamuje rodičom a zákonným zástupcom nielen nepriaznivé správy o ich deťoch, ale aj kladné hodnotenia a pochvaly.
6. Zákonný zástupca žiaka je povinný informovať triedneho učiteľa o každej zmene zdravotného stavu žiaka. Triedny učiteľ alebo príslušný vyučujúci je povinný kontaktovať rodiča alebo zákonného zástupcu žiaka v prípade úrazu alebo iného vážneho zdravotného problému. 
Prevencia a riešenie šikanovania 
Šikanovaním je akékoľvek správanie žiaka alebo žiakov, ktorých zámerom je ublíženie inému žiakovi alebo žiakom, ich ohrozovanie alebo zastrašovanie. Ide o cielené a opakované použitie násilia voči žiakovi alebo skupine žiakov, ktorí sa nevedia alebo nemôžu brániť. 

Trestne zodpovedný je ten, kto v čase spáchania činu dovŕšil 14. rok veku.

Zamestnanec školy, ktorému bude známy prípad šikanovania a neprijme v tomto smere žiadne opatrenie, vystavuje sa riziku trestného postihu.

V rámci účinnej prevencie škola:
a). bude vytvárať priaznivú klímu v škole,

b) zabezpečí  úzku spoluprácu medzi žiakmi, zamestnancami školy a rodičmi, jasne vymedzí možnosť oznamovať aj zárodky šikanovania, 
c) školským poriadkom jasne stanoví pravidlá správania vrátane sankcií za ich porušovanie, bude viesť písomnú dokumentáciu o riešení konkrétnych prípadoch šikanovania,

d) v súlade s pracovným poriadkom zaistí zvýšený dozor pedagogických zamestnancov cez prestávky, pred začiatkom vyučovania, po jeho skončení, v čase záujmovej činnosti,
e) zabezpečí vzdelávanie triednych učiteľov, koordinátorov prevencie a výchovných poradcov v oblasti prevencie šikanovania,

f) pri riešení problémov i v oblasti prevencie bude spolupracovať s odborníkmi centra výchovnej a psychologickej prevencie, oddelenia prevencie kriminality PZ SR Bratislava IV,

g) stanoví oznamovaciu povinnosť zamestnancom školy ihneď upozorniť na problémy šikanovania vedenie školy.
Škola bude riešiť problémy spojené s prejavmi šikanovania v súlade s Metodickým usmernením MŠ SR č. 7/2006-R k prevencii a riešeniu šikanovania žiakov v školách a školských zariadeniach z 28. marca 2006, ktoré nadobudlo účinnosť 1. septembra 2006.
PRÍLOHA A

VNÚTORNÝ PORIADOK UČEBNE FYZIKY A CHÉMIE
1. Žiaci vstupujú do učebne so súhlasom učiteľa.

2. Žiaci sedia na miestach, určených vyučujúcim. 

3. Na začiatku vyučovania skontroluje žiak svoje pracovné miesto. Zistené nedostatky hlási vyučujúcemu.


4.  Vyučujúci nesmie počas vyučovacej hodiny opustiť učebňu a nechať žiakov bez dozoru.

5. Každý žiak je povinný zaobchádzať so zverenými prístrojmi, pomôckami a zariadením učebne podľa pokynov vyučujúceho, pričom dodržiava pravidlá bezpečnosti pri práci a ochrany zdravia.

5. Žiak narába s chemikáliami v ochrannom odeve a striktne dodržiava pokyny vyučujúceho.

6. Žiak počas práce nevyrušuje svojich spolužiakov, nerobí hluk, svojvoľne neopúšťa svoje pracovné miesto.

7. Každý žiak je zodpovedný za zverené prístroje a pomôcky. Poškodenie prístrojov spôsobené úmyselne alebo z nedbanlivosti je žiak povinný nahradiť.

8. Žiak je povinný nahlásiť vyučujúcemu aj najmenší úraz.

9. Žiak je povinný udržovať v učebni čistotu a poriadok. Po skončení práce uvedie svoje pracovisko do pôvodného stavu, prístroje a náradie odloží podľa pokynov učiteľa na určené  miesto.                                          

10. Pri práci s výpočtovou technikou dodržiava pravidlá práce v školskej sieti. 

11. Vyučujúci po skončení vyučovania skontroluje:                                                                  

· poriadok a čistotu v učebni,

· uzatvorenie okien, vody

· vypnutie elektrických rozvodov

Po skončení vyučovania učiteľ učebňu uzamkne.

Pracovný poriadok v učebni sú povinní dodržiavať všetci žiaci a vyučujúci.












PRÍLOHA B

Vnútorný poriadok odbornej učebne/IKT

1. Žiaci prichádzajú do učebne v sprievode  učiteľa alebo vychovávateľa (ďalej iba dozor).

2. Žiaci sedia na miestach, určených dozorom.
3. Do učebne je zakázané nosiť jedlo a nápoje vrátane sladkostí a žuvačiek.

4. Každý žiak je povinný zaobchádzať s výpočtovou technikou a ďalším zariadením učebne podľa pokynov dozoru, dodržiavať pravidlá bezpečnosti.

5. Žiaci nesmú manipulovať s káblami a presúvať počítače alebo ich príslušenstvo.

6. Pri počítačoch, určených pre dozor, môže pracovať len učiteľ alebo vychovávateľ. Periférne zariadenia , napr. tlačiareň, scanner ... možno používať len so súhlasom prihláseného a prítom-ného dozoru.

7. Každé poškodenie výpočtovej techniky alebo programov spôsobené úmyselne alebo z nedbanlivosti je žiak alebo jeho zákonná zástupca povinný nahradiť.

8. Akékoľvek technické problémy je žiak povinný ihneď oznámiť dozoru.
9. V školskej sieti môže pracovať len osoba, ktorá má vytvorené konto a oboznámila sa s týmito pokynmi. Každý pracuje v sieti pod menom, ktoré mu bolo pridelené. Do siete sa prihlasuje svojím heslom, v prípade jeho zverejnenia je zodpovedný za škody vzniknuté zneužitím konta.

10. Inštalovať, ukladať programy a súbory môžu žiaci len so súhlasom dozoru.

11. Pri používaní elektronickej pošty platí rešpektovanie listového tajomstva, rešpektovanie zákazu šírenia protizákonných materiálov, spamov, vulgárnych výrazov a materiálov obsahujúcich počítačové vírusy.

12. Pri používaní sieťových služieb je zakázané navštevovanie stránok, propagujúcich násilie, brutalitu, fašizmus, rasizmus, drogy a pornografiu.

13. V školskej sieti je zakázané ukladať nelegálny softvér alebo súbory, obsahujúce vulgárne výrazy alebo iný obsah, ktorý je v rozpore s pravidlami morálky a školským poriadkom.

14. Žiak zodpovedá za obsah svojho adresára, svoje práce si ukladá iba do svojho priečinka, prípadne na miesto, určené učiteľom. Práce žiakov alebo ich časti nesmú porušovať autorský zákon.

15. Žiak nesmie vedome rušiť prácu ostatných užívateľov siete.

16. V čase mimo vyučovania dozor umožní prístup k počítaču prednostne tým žiakom, ktorí sa v učebni pripravujú na vyučovanie.

17. Z učebne žiaci odchádzajú so súhlasom dozoru, ak majú svoje miesto v poriadku.
18. Dozor pri odchode skontroluje učebňu, zatvorí okná a uzamkne dvere.
16. V prípade závažného alebo opakovaného porušenia uvedených zásad bude užívateľovi zrušené konto a zakázaný prístup do systému.
PRÍLOHA C
VNÚTORNÝ PORIADOK ŠKOLSKEJ DIELNE
1. Žiak vstupuje do dielne v prítomnosti vyučujúceho. 
2. Každý žiak je povinný udržiavať v dielni čistotu a poriadok.
3. Každý žiak má v dielni svoje stále pracovné miesto.
                                              
4. Na začiatku vyučovania skontroluje žiak svoje pracovné miesto. Zistené nedostatky hlási vyučujúcemu.








          
5. Náradie, nástroje  a materiál si žiaci vyžiadajú od vyučujúceho a každý žiak si ich skontroluje. Zistené  nedostatky hlási vyučujúcemu.           
6. Každý žiak je zodpovedný za zverené nástroje a náradie. Žiaci ich môžu používať len na účel, pre ktorý  sú určené. Svojvoľné poškodenie náradia hradí zákonný zástupca žiaka, ktorý ho spôsobil.  
7. V dielni je dovolené používať.iba nepoškodené a kompletné nástroje a náradie.                      
9. Každý žiak má bezpečné pracovné oblečenie.




           
10. Každý žiak pozorne sleduje inštruktáž vyučujúceho a po pridelení práce dodržuje bezpečnostné zásady. Žiaci pracujú v školskej dielni iba za priameho dozoru vyučujúceho. 
      
11. Žiak počas práce nevyrušuje svojich spolužiakov, nerobí hluk, svojvoľne neopúšťa svoje pracovné miesto.



                                                  
12. Žiak je povinný nahlásiť vyučujúcemu aj najmenší úraz.                                          
13. Po skončení vyučovania každý žiak uvedie svoje pracovisko do pôvodného stavu, nástroje a náradie uloží na určené  miesto.                    



        
14. Vyučujúci po skončení vyučovania skontroluje:                                                                  

· poriadok a čistotu v dielni (v prípade potreby pozametá podlahu),

· uzatvorenie okien, vody,

· bezpečné uloženie nástrojov a náradia.




Po skončení vyučovania učiteľ dielňu uzamkne.

Pracovný poriadok v dielni sú povinní dodržiavať všetci žiaci a vyučujúci.













PRÍLOHA D
VNÚTORNÝ PORIADOK ŠKOLSKEJ KUCHYNKY

1.Do školskej kuchynky žiak vstupuje len v sprievode vyučujúceho.

2. Na prácu má byť vhodne prezlečený /zástera, staré tričko.../.

3. Po príchode do kuchynky si dobre poumýva ruky.

4. Elektrické spotrebiče používa len pod dohľadom vyučujúceho. 

5. Ostré predmety, nože, škrabky a i. používa len podľa pokynov pedagóga.

6. Ku sporáku a horúcim predmetom sa približuje len v sprievode pedagóga.

7. Po ukončení práce poumýva všetok použitý riad, pracovné plochy a dlážku.

8. Pracovisko nechá upratané, elektrické spotrebiče povypínané a okná pozatvárané.

9. Jednotlivé triedy sa starajú o odmrazenie chladničky a pranie utierok.
PRÍLOHA E
VNÚTORNÝ PORIADOK pRE UČEBNE TELESNEJ A POHYBOVEJ VÝCHOVY
1. Pred hodinou telesnej výchovy žiaci čakajú vyučujúceho na vopred určenom mieste v budove školy.
2. Do priestorov telocvične vchádzajú žiaci disciplinovane v sprievode vyučujúceho.

3. Vyučujúci nesmie počas vyučovacej hodiny opustiť telocvičňu a nechať žiakov bez dozoru. V prípade úrazu alebo inej závažnej udalosti učiteľ zhromaždí žiakov v šatni telocvične, zabezpečí náhradný dozor a zavolá pomoc/kontaktuje vedenie školy.  
4. Vstup do telocvične je povolený iba v predpísanom úbore. 

5. Do priestorov telocvične je zakázané nosiť jedlo, nápoje a sladkosti vrátane žuvačiek.

6. Potrebné telocvičné náradie vydáva príslušný vyučujúci, bez jeho vedomia nemajú žiaci prístup do kabinetu TEV.

7. Na vyučovacej hodine používajú žiaci iba to telovýchovné náradie, ktoré je potrebné k danej činnosti, zaobchádzajú s ním opatrne, prípadné poškodenie oznámia ihneď vyučujúcemu.

8. Žiaci sú oboznámení s pomocou a záchranou pri konkrétnych telovýchovných prvkoch a bezpodmienečne ju dodržiavajú.

9. Úmyselné poškodenie telovýchovného náradia musí zákonný zástupca žiaka nahradiť.

10. Všetky presuny na cvičisku robia žiaci pod vedením vyučujúceho pri dodržiavaní bezpečnostných predpisov.

11. Telovýchovné náradie po skončení vyučovania žiaci odovzdávajú vyučujúcemu.

12. Žiaci môžu byť oslobodení od vyučovania telesnej výchovy iba na základe žiadosti zákonného zástupcu a odporúčania pediatra rozhodnutím riaditeľa školy. 
13. Žiak, ktorý nemôže na hodine telesnej výchovy cvičiť z rôznych dôvodov,  predloží vyučujúcemu príslušné potvrdenie/zápis v ŽK od lekára, prípadne rodiča alebo zákonného zástupcu..

14. Po skončení vyučovacej hodiny žiaci podľa pokynov vyučujúceho upracú telocvičné náradie a pomôcky na svoje miesta.

15. Žiaci odchádzajú z učebne pod vedením vyučujúceho, ktorý učebňu  skontroluje a uzatvorí.
